ai4bharat/Pralekha huggingface dataset:
रेल्वे मंत्रालय
'स्वातंत्र्याच्या अमृतमहोत्सवानिमित्त' मध्य रेल्वेने 'आझादी की रेलगाडी और स्टेशन्स' कार्यक्रमाच्या माध्यमातून आयकॉनिक सप्ताहाला केली सुरुवात
ऐतिहासिक छत्रपती शिवाजी महाराज टर्मिनसवर रोषणाई; स्वातंत्र्य सेनानींनी दाखवला पंजाब मेलला हिरवा कंदील
मुंबई, 18 जुलै 2022
स्वातंत्र्याच्या अमृतमहोत्सवानिमित्त आयोजित विविध उपक्रमांच्या माध्यमातून मध्य रेल्वेने 18.7.2022 रोजी मुंबईतील छत्रपती शिवाजी महाराज टर्मिनसवर आयकॉनिक सप्ताहाची दिमाखदार सुरुवात केली. 'आझादी की रेलगाडी और स्टेशन्स' या कार्यक्रमाने हा सप्ताह सुरु करण्यात आला.
स्वातंत्र्यसेनानी अनंत लक्ष्मण गुरव, मोतीलाल शंकर घोंगडे आणि अन्य 7 स्वातंत्र्यसेनानींचे परिवार या साऱ्यांनी छत्रपती शिवाजी महाराज टर्मिनस च्या फलाट क्र. 18 वरून ऐतिहासिक अशा पंजाब मेलला हिरवा झेंडा दाखवला. यावेळी मध्य रेल्वेचे महाव्यवस्थापक अनिलकुमार लाहोटी आणि मुंबई विभागाचे विभागीय रेल्वे व्यवस्थापक शलभ गोयल उपस्थित होते. या सोहळ्यात या दोन्ही स्वातंत्र्यसेनानींसह अन्य 7 स्वातंत्र्यसेनानींच्या कुटुंबांचा सत्कार करण्यात आला.
यावेळी महाव्यवस्थापक लाहोटी यांनी प्रसारमाध्यमांशी संवाद साधला. "स्वातंत्र्यचळवळीत रेल्वेने महत्त्वाची भूमिका पार पाडली आहे. 'आझादी की रेलगाडी और स्टेशन्स' या कार्यक्रमासाठी- मध्य रेल्वेची छत्रपती शिवाजी महाराज टर्मिनस, पुणे,सातारा आणि नाशिक रोड ही स्थानके आणि पंजाब मेल व हुतात्मा एक्स्प्रेस या मध्य रेल्वेच्या गाड्या यांची निवड झाली, ही अत्यंत अभिमानाची गोष्ट आहे. भारतीय उपखंडातील पहिली गाडी मुंबईच्या छत्रपती शिवाजी महाराज टर्मिनसमधून धावल्याने तसेच स्वातंत्र्य आंदोलनाच्या महत्त्वाच्या केंद्रबिंदूंमध्ये मुंबईचा समावेश असल्याने या स्थानकाचे ऐतिहासिक महत्त्व मोठे आहे. सर्वाधिक प्रतिष्ठित आणि सर्वात जुन्या गाड्यांपैकी एक असणाऱ्या पंजाब मेलला आज हिरवा कंदील दाखवला गेला, हीदेखील मध्य रेल्वेसाठी अभिमानाची बाब आहे.
हा कार्यक्रम साजरा करण्याच्या दृष्टीने गाड्या सजवून हिरवा कंदील दाखविण्यासाठी भारतीय रेल्वेच्या 27 गाड्यांची निवड झाली. मध्य रेल्वेच्या सर्वाधिक प्रतिष्ठित आणि सर्वात जुन्या गाड्यांमध्ये गणना होणाऱ्या पंजाब मेलचा त्यात समावेश आहे. पंजाब मेल या गाडीने 1 जून 1912 या दिवशी बॅलार्ड पीअर मोल स्थानकातून तिचा पहिला प्रवास सुरु केला आणि नुकतीच तिच्या सेवेला 110 वर्षे पूर्ण झाली.
छत्रपती शिवाजी महाराज टर्मिनस स्थानक हे युनेस्कोच्या जागतिक वारसा स्थळांच्या सूचीमध्ये समाविष्ट असलेले रेल्वेस्थानक असून, मुंबई शहराचा एक मानबिंदू आहे. तसेच मध्य रेल्वेचे ते मुख्यालयही आहे. भारतातील सर्वाधिक छायाचित्रित वास्तू ठरलेले हे स्थानक अमृतमहोत्सवानिमित्त निवडल्या गेलेल्या 75 रेल्वेस्थानकांपैकी एक आहे. आजचा ऐतिहासिक क्षण साजरा करण्याचा प्रसंग अविस्मरणीय करण्यासाठी हे स्थानक दिव्यांच्या विशेष रोषणाईने उजळले होते.
'आझादी की रेलगाडी और स्टेशन्स' या कार्यक्रमादरम्यान मध्य रेल्वेच्या कलाकारांनी पथनाट्य सादर केले तसेच मध्य रेल्वेच्या रेल्वे पोलीस दलाच्या बॅण्डपथकाने देशभक्तीपर गीतेही सादर केली. प्रधान विभागप्रमुख, मुख्यालयातील तसेच मध्य रेल्वेच्या मुंबई विभागाचे वरिष्ठ अधिकारी यावेळी उपस्थित होते.PIB Mumbai | N.Chitale/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 112
रस्ते वाहतूक आणि महामार्ग मंत्रालय
व्हिंटेज वाहने नोंदणी करण्याच्या प्रस्तावित नियमांकरिता जनतेकडून सूचना मागवण्यात आल्या आहेत
नवी दिल्ली, 27 नोव्हेंबर 2020
रस्ते वाहतूक आणि महामार्ग मंत्रालयाने दिनांक 25 नोव्हेंबर 2020 रोजी जीएसआर 734  प्रकाशित केले असून व्हिंटेज मोटार वाहनांसंदर्भात सीएमव्हीआर 1989 च्या दुरुस्ती संदर्भात हरकती व सूचना मागविल्या आहेत.
या अधिसूचनेद्वारे व्हिंटेज मोटार वाहनांची नोंदणी प्रक्रियेला आकार देण्याचा मंत्रालयाचा मानस आहे. हेरिटेज वाहनांच्या नोंदणी प्रक्रियेवर नियंत्रण ठेवण्यासाठी सध्या कोणतेही नियम नाहीत. हे नियम केंद्रीय मोटर वाहन नियम,1989 मध्ये पोट-नियम 81 ए, 81 बी, 81 सी, D81डी, 81ई, 81एफ, 81जी म्हणून समाविष्ट करण्याचा प्रस्ताव आहे.
नियमांमध्ये व्हिंटेज मोटार वाहनांची व्याख्या केली गेली आहे. अशी सर्व वाहने जी दुचाकी आणि चारचाकी वाहने  आहेत आणि त्यांच्या पहिल्या नोंदणीच्या तारखेपासून  50 वर्षांपेक्षा जास्त जुने आहेत त्यांना व्हिंटेज मोटर वाहने म्हणून संबोधले जावे.
कार्यपद्धतीः नोंदणीसाठी सर्व अर्ज “परिवहन” पोर्टलवर करावेत असा प्रस्ताव आहे. पुढे प्रस्तावित आहे कीः
- सर्व राज्य नोंदणी प्राधिकरण एक नोडल अधिकारी नियुक्त करतील जे व्हिंटेज मोटर वाहनांच्या नोंदणीसाठी सर्व अर्जांवर काम करेल.
- तसेच, राज्ये एक समिती गठित करेल जी वाहनाची तपासणी करेल आणि विंटेज मोटर वाहन अंतर्गत नोंदणीसाठी वाहन योग्य आहे की नाही ते जाहीर करेल.
- मंजूर झाल्यास संबंधित व्हिंटेज वाहनाला 10 अंकी अल्फा संख्यात्मक क्रमांक देण्यात येईल. ही नोंदणी 10 वर्षांसाठी वैध असेल. नोंदणी चिन्हाच्या रूपात “XX VA YY
पंतप्रधान कार्यालय
पंतप्रधानांनी नागरिकांना 1 ऑक्टोबर 2023 रोजी होणाऱ्या श्रमदान उपक्रमात सहभागी होण्याचे केले आवाहन
स्वच्छ भारत अभियानाचा भाग म्हणून येत्या 1 ऑक्टोबर 2023 रोजी सकाळी 10 वाजल्यापासून सुरु होणाऱ्या श्रमदान या स्वच्छताविषयक उपक्रमात सहभागी होण्याचे आवाहन पंतप्रधान नरेंद्र मोदी यांनी देशातील नागरिकांना केले आहे.
शहरी भागासाठी राबवल्या जात असलेल्या स्वच्छ भारत उपक्रमातर्फे एक्स मंचावर लिहिलेला संदेश सामायिक करत पंतप्रधान म्हणाले;
“दिनांक 1 ऑक्टोबर 2023 रोजी सकाळी 10 वाजता आपण सर्वजण एका महत्त्वाच्या स्वच्छताविषयक उपक्रमासाठी एकत्र येऊया.
स्वच्छ भारत ही एक सामायिक जबाबदारी आहे आणि त्यासाठी केला जाणारा प्रत्येक प्रयत्न महत्त्वाचा आहे. अधिक स्वच्छ भविष्याकडे वाटचाल करण्यासाठी या उदात्त उपक्रमात सहभागी व्हा.”
पंतप्रधान कार्यालय
पंतप्रधानांनी खारची पूजेनिमित्त दिल्या शुभेच्छा
नवी दिल्ली, 26 जून 2023
पंतप्रधान नरेंद्र मोदी यांनी खारची पूजेच्या निमित्ताने जनतेला शुभेच्छा दिल्या आहेत.
त्रिपुराचे मुख्यमंत्री प्रा.  माणिक साहा यांच्या ट्विटला प्रतिसाद देत पंतप्रधानांनी ट्विट केले:
"खारची पूजेनिमित्त हार्दिक शुभेच्छा. चतुर्दश देवतेचा आशीर्वाद सदैव आपल्यावर राहो अशी मी प्रार्थना करतो. सर्वत्र शांतता आणि समृद्धी नांदो."N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
संरक्षण मंत्री राजनाथ सिंह यांनी संरक्षण दलांचे प्रमुख आणि तिन्ही सेना दल प्रमुखांबरोबर लडाख सीमेवरील परिस्थितीचा घेतला आढावा
नवी दिल्ली, 17 जून 2020
संरक्षण मंत्री राजनाथ सिंह यांनी आज सकाळी साऊथ ब्लॉक, नवी दिल्ली येथे झालेल्या बैठकीत लडाख सीमेवरील परिस्थितीचा आढावा घेतला. या बैठकीला संरक्षण दलांचे प्रमुख आणि लष्करी कामकाज विभागाचे सचिव जनरल बिपिन रावत, लष्करप्रमुख जनरल एम. एम. नरवणे, नौदल प्रमुख ऍडमिरल करमबीर सिंह आणि हवाई दल प्रमुख एअर चीफ मार्शल आर. के. एस. भदौरिया उपस्थित होते.
राजनाथ सिंह यांनी एका ट्विटद्वारे दिलेल्या संदेशात सीमेवरील संघर्षात झालेल्या जीवितहानीबद्दल दुःख व्यक्त केले.
ते म्हणाले, “गलवानमध्ये सैनिक शहीद होणे, हे फारच क्लेशदायक आणि वेदनादायक आहे. आपल्या सैनिकांनी कर्तव्य बजावताना अतुलनीय शौर्य व पराक्रम दाखवला आणि भारतीय सैन्याच्या सर्वोच्च परंपरेत आपल्या प्राणांचे बलिदान दिले. राष्ट्र त्यांचे शौर्य आणि त्याग कधी विसरणार नाही. शहीद जवानांच्या कुटुंबियांच्या दुःखात मी सहभागी आहे. या कठीण काळात राष्ट्र त्यांच्या पाठीशी ठामपणे उभे आहे. आम्हाला भारताच्या शूरवीरांच्या शौर्य आणि धैर्याचा अभिमान आहे.”
S.Pophale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
मेक इन इंडियाला मोठी चालना : संरक्षण मंत्री राजनाथ सिंह यांच्या नेतृत्वाखाली संरक्षण अधिग्रहण परिषदेने देशांतर्गत उद्योगांकडून 27,000 कोटी रुपयांच्या उपकरणे खरेदीच्या प्रस्तावाला मंजुरी दिली.
संरक्षण मंत्री राजनाथ सिंह यांच्या अध्यक्षतेखाली संरक्षण अधिग्रहण परिषदेने  आज झालेल्या बैठकीत भारतीय सैन्य दल, भारतीय नौदल आणि भारतीय हवाई दलाला आवश्यक असणारी विविध शस्त्रास्त्रे / प्लॅटफॉर्म / उपकरणे / प्रणालींच्या 28,000 कोटी रुपयांच्या भांडवल अधिग्रहण प्रस्तावांना मान्यता दिली.
संरक्षण अधिग्रहण कार्यपद्धती 2020 च्या नवीन नियमांतर्गत डीएसीची ही पहिली बैठक होती आणि स्वदेशी खरेदीच्या  सर्वाधिक वर्गीकरणात आवश्यक खरेदीला बहुमताने मान्यता देण्यात आली. 7 प्रस्तावांपैकी 6 प्रस्ताव म्हणजे 28,000 कोटी रुपयांपैकी 27,000 कोटी रुपये, ज्याला स्वीकृती मंजूर केली आहे, ते भारतीय उद्योगाकडून खरेदी केले जातील ज्यामुळे सरकारच्या “मेक इन इंडिया” आणि “आत्मनिर्भर भारत” उपक्रमांना चालना मिळेल.
आज मंजूर झालेल्या अधिग्रहण प्रस्तावांमध्ये डीआरडीओने भारतीय हवाई दलासाठी विकसित केलेली एअरबोर्न पूर्वसूचना आणि नियंत्रण  प्रणाली , भारतीय नौदलासाठी नेक्स्ट जनरेशन ऑफशोर पॅट्रोल वेसल्स आणि भारतीय लष्करासाठी मॉड्यूलर ब्रिज यांचा समावेश आहे.
आदिवासी विकास मंत्रालय
ट्राईब्ज इंडियाकडून होलिकोत्सव विशेष, आकर्षक, विविध प्रकारची आदिवासी उत्पादने उपलब्ध
नवी दिल्ली, 11 मार्च 2022
देशात वसंतऋतूचा प्रभाव दिसू लागला आहे. वसंताच्या उल्हासी आगमनाबरोबरच होळीच्या रंगबहार सणाची चाहूल लागली आहे. सणाचा उत्साह वातावरणात मिसळू लागला आहे. या सणाचा उल्हास आनंद वृद्धींगत करण्यासाठी ट्राईब्ज इंडियाने आपल्या ग्राहकवर्गासाठी पुन्हा एकदा आकर्षक, अनेकविध आदिवासी उत्पादने आणली आहेत.
या होलिकोत्सवासाठी तयार केलेल्या विविध विणकारीच्या आणि पद्धतीच्या तसेच महेश्वरी, चंदेरी, बाघ, कांथा, भंडारा, टसर, संबळपूरी, पोचमपल्ली आणि इकत अश्या अनेकानेक प्रकारच्या रंगीबेरंगी साड्या, कुर्ते, स्टोल्स, विविध पोशाखांसाठीचे कापड उपलब्ध आहेत.
याशिवाय सेंद्रीय गुलाल, सेंद्रीय साबण व शँपू, सेंद्रीय तेले, सरबते, स्क्वाश, सुकामेवा काजू, विविध प्रकारचे मध अशी अनेक नैसर्गिक वनस्पतीजन्य उत्पादने उपलब्ध आहेत. डोक्रा कारागिरी परंपरेतील हाताने कलाकुसर केलेले वाडगे खास होळीच्या पारंपारीक खाद्यपदार्थांची लज्जतीसह नैसर्गीक रंगसंगतीचा साज लेवून ग्राहकांची वाट बघत आहेत.
सेंद्रीय हळद, सुकवलेला आवळा, रानमध, काळी मिरी, नाचणी, त्रिफळा असे प्रतिकारक्षमता वाढवणारे पदार्थ, मूगडाळ, उडीद डाळ, वाल, दलिया यासारख्या मिश्र डाळीं ते वारली वा पटचित्र पद्धतीची चित्रे, डोक्रा पद्धतीचे दागिने ते ईशान्य भारतातील वांचो आणि कोन्याक आदिवासींमधील माळा ते कठपुतळी बाहुल्या, लहान मुलांसाठीची खेळणी, धातूच्या आणि बांबूपासून बनवलेल्या वस्तू या ट्रायफेडचा भाग आहेत.
ही आदिवासी उत्पादने, हस्तकारी उत्पादने, सेंद्रीय उत्पादने हा भेटवस्तूंना आकर्षक पर्याय आहे. गरजेनुसार व प्रत्येकाच्या खिशाला परवडणाऱ्या किमतीत भेटवस्तू आकर्षक वेष्टनात मिळतील. भेटवस्तू या ट्राईब्ज इंडियासाठी ख्यातनाम डिझायनर रिना ढाका यांच्या संकल्पनेची निर्मिती असणाऱ्या उच्च दर्जाच्या नैसर्गीक, पुनर्वापरायोग्य, टिकाउ वेष्टनात उपलब्ध आहेत आणि भेटवस्तू म्हणून देण्यास योग्य आहेत.
S.Tupe /V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 179
सुक्ष्म, लघु आणि मध्यम उदयोग मंत्रालय
सूक्ष्म लघू मध्यम उद्योगमंत्री नीतीन गडकरी बनले खादीच्या नैसर्गिक रंगाचे ब्रँड अँबेसेडर
नवी दिल्ली, 6 जुलै 2021
रस्ते वाहतूक आणि महामार्ग मंत्री तसेच सूक्ष्म लघू मध्यम उद्योग मंत्री नितीन गडकरी यांनी स्वतःला खादीच्या नैसर्गिक रंगाचा ब्रँड अँबेसेडर घोषित केले आहे. देशभरात या रंगाचा प्रचार ते करणार असून, गाईच्या शेणापासून रंगनिर्मितीसाठी तरुण उद्योजकांना प्रोत्साहन देणार असल्याचे ते म्हणाले.
त्यांनी आज जयपूर इथल्या खादीच्या नैसर्गिक रंगाच्या नव्या स्वयंचलित विभागाचे आभासी माध्यमातून उद्घाटन केले. गाईच्या शेणापासून तयार केलेला हा देशातील पहिला रंग आहे. गडकरी यांनी या अभिनव तंत्रज्ञानाचे कौतुक केले. देशातील ग्रामीण आणि कृषी आधारीत अर्थव्यवस्थेला यामुळे मोठी चालना मिळेल असे ते यावेळी म्हणाले.
लाखो कोटी रुपयांच्या पायाभूत प्रकल्पांच्या उद्घाटनापेक्षाही जास्त आनंद आणि समाधान या उत्पादन प्रकल्पाचे उद्घाटन करताना होत असल्याचे त्यांनी सांगितले. या यशस्वी संशोधनासाठी त्यांनी खादी ग्रामोद्योग आयोगाचे कौतुक केले.
गडकरी यांनी यावेळी 1000 लीटर खादी नैसर्गिक रंगाची  मागणी नोंदवली. नागपूरच्या निवासस्थानी ते याचा उपयोग करणार आहेत. खादी ग्रामोद्योग आयोगाचे एकक असलेल्या जयपूरच्या कुमारप्पा राष्ट्रीय हस्तनिर्मित कागद संस्थेच्या  परिसरात हा नवा प्रकल्प उभारला आहे. याआधी प्रायोगिक स्वरुपात मनुष्यबळाचा वापर करुन नैसर्गिक रंग तयार केला जात होता. या नव्या प्रकल्पामुळे नैसर्गिक रंगाची उत्पादन क्षमता दुप्पटीने वाढणार आहे. सध्याचे दिवसाला होणारे 500 लीटर उत्पादन 1000 लीटर होईल.
नवा प्रकल्प अत्याधुनिक तंत्रज्ञान आणि यंत्रणेने सुसज्ज आहे. उत्पादनाचा सर्वोत्तम दर्जा राखला जाईल याचीही खातरजमा यातून केली जाईल असे खादी ग्रामोद्योग आयोगाचे अध्यक्ष विनय कुमार सक्सेना यांनी सांगितले.
खादी नैसर्गिक रंगाचे उद्घाटन गडकरी यांनी 12 जानेवारी 2021 रोजी केले होते. शेतकऱ्यांचे उत्पन्न वाढवणे आणि देशभरात स्वयंरोजगार निर्माण करणे या दुहेरी उद्देशाने या रंग निर्मितीला सुरुवात केली होती. या अभिनव उपक्रमाचा अधिकाधिक लोकांना लाभ व्हावा या उद्देशाने खादी ग्रामोद्योग आयोगाने या प्रकल्पाचा समावेश पंतप्रधान रोजगार निर्मिती कार्यक्रमा अंतर्गत  केला आहे. रोजगार निर्मितीसाठी केंद्र सरकारची ही महत्वाकांक्षी योजना आहे.
S.Tupe/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 343
केंद्रीय लोकसेवा आयोग
नागरी सेवा  परीक्षा 2018
नवी दिल्ली, 25 मे 2018
केंद्रीय लोक सेवा आयोगातर्फे येत्या 3 जून रोजी  देशभरात नागरी सेवा  परीक्षा 2018 घेतली जाणार आहे. आतापर्यंत परीक्षा देऊ इच्छिणाऱ्या 50 टक्क्यांपेक्षा जास्त उमेदवारांनी आयोगाच्या संकेतस्थळावरून आपापली प्रवेशपत्रे प्राप्त केली आहेत. उर्वरित उमेदवारांनी लवकरात लवकर आपली प्रवेशपत्रे डाऊनलोड करावीत, असे आयोगाने सूचित केले आहे.
सर्व उमेदवारांनी या परीक्षेच्या निर्धारित वेळेच्या 10 मिनिटे आधीच परिक्षास्थळी प्रवेश करावा.  त्यानंतर येणाऱ्या विद्यार्थ्यांना प्रवेश नाकारला जाईल.
प्रवेश पत्रावर नमूद केलेल्या ठिकाणीच उमेदवारांना परीक्षा देता येईल, असेही आयोगाने सूचित केले आहे.
B.Gokhale/M.Pange/P.Kor
(Visitor Counter : 110
संरक्षण मंत्रालय
आसाममधल्या पूरस्थितीच्या पार्श्वभूमीवर लष्कर सतर्क
(नवी दिल्ली, 16 जुलै 2019
देशातल्या पूर्व भागातल्या पूरस्थितीचा लष्कराचे ईस्टर्न कमांड प्रमुख लेफ्टनंट जनरल एम. एम. नरवणे यांनी आढावा घेतला.
पूरस्थितीवर लष्कर सातत्याने लक्ष ठेवून असून नागरी प्रशासनाच्या संपर्कात आहेत.
S.Tupe/S.Kakade/P.Kor
दूरसंचार आणि माहिती तंत्रज्ञान मंत्रालय
केंद्रीय दूरसंचार विभागाच्या मुंबई एलएसए च्या वतीने ‘मशीन टू मशीन आणि इंटरनेट ऑफ थिंग्स सुरक्षा यासंदर्भात प्रादेशिक कार्यशाळेचे आयोजन
मशीन टू मशीन  आणि इंटरनेट ऑफ थिंग्स  क्षेत्रातील भागधारकांमध्ये एम2एम आधारित वापर आणि एम2एम/आयओटी संदर्भातील सुरक्षाविषयक मुद्दे यांच्या बाबतीत जागरूकता निर्माण करण्यासाठी मुंबई परवानाधारक सेवा क्षेत्र  कार्यालयाने आज, 26 मे 2023 रोजी दिवसभराच्या प्रादेशिक कार्यशाळेचे आयोजन केले होते. एलएसए ही केंद्रीय दूरसंचार विभागाची शाखा असून महाराष्ट्र राज्याअंतर्गत डिजिटल संपर्क व्यवस्थेचे निरीक्षण करुन ही व्यवस्था सक्षम करण्याची जबाबदारी या शाखेवर आहे.
दूरसंचार विभाग मुख्यालयातील उप महासंचालक दीनदयाळ तोष्णीवाल, आयओटी/टीईसी उप महासंचालक सुशील कुमार, आयआयटी हैदराबाद संस्थेतील तज्ञ डॉ.अभिनव कुमार, आयडीईएमआयए चे प्रणव सिंग, गटनेते/सीडीओटी ऑरिन्दम भट्टाचार्य, टीआयएच आणि सीओई मुंबई चे डॉ.सत्य आदित्य, तैसीस इंडिया प्रा.लि. चे तपास गिरी/गौरव मिश्रा, डीएसपी वर्क्सचे अक्षय मिश्रा, पॉवर ग्रीड च्या कुमुद वाधवा या सुप्रसिध्द वक्त्यांनी या कार्यशाळेत विविध विषयांवर सादरीकरणे केली.
ही सादरीकरणे, एम2एम/आयओटी बाबत दूरसंचार विभागाची धोरणात्मक मार्गदर्शक तत्वे, स्मार्ट मीटर साठी ग्राहक आयओटी आयटीएसएआर्स चा विकास, स्मार्ट कॅमेरा आणि वाहनाचा माग घेण्याचे साधन, आव्हाने आणि आगामी मार्गक्रमण, आयओटीचा ऑटोमोटिव्ह आणि संरक्षणविषयक आव्हानांवरील प्रभाव, आयओटी सुरक्षेसह एम2एम/आयओटी प्रमाणीकरण आणि युज केसेस, एम2एम/आयओटी प्रमाणक आधारित वापर आणि राष्ट्रीय विश्वस्त केंद्र यांचे महत्त्व, क्यूओएसईसीवर आधारित युजकेस सादरीकरण/डेमो, स्मार्ट मीटरिंग आणि स्मार्ट ग्रीड परिसंस्थेतील सायबर सुरक्षाविषयक आव्हाने आणि त्यांचे उपशमन, सिम आधारित एम2एम आणि एलपीडब्ल्यूएएन तंत्रज्ञान या विषयांवर आधारलेली होती. या सादरीकरणानंतर प्रश्नोत्तरांचे सत्र झाले. कार्यशाळेत सहभागी झालेल्यांनी विचारलेल्या प्रश्नांना सबंधित क्षेत्रातील तज्ञांनी उत्तरे दिली.
एम2एम सेवा पुरवठादार/ इंटरनेट सेवा पुरवठादार/ दूरसंचार सेवा पुरवठादार यांचे प्रतिनिधी, महाराष्ट्र राज्य सरकारमधील अधिकारी, नवी दिल्ली येथील केंद्रीय दूरसंचार विभाग मुख्यालयातील तसेच महाराष्ट्र एलएसए कार्यालयातील अधिकारी या कार्यक्रमाला उपस्थित होते.
मुंबई एलएसए कार्यालयातील अतिरिक्त प्रशिक्षण महासंचालक एच.एस.जाखड यांच्या नेतृत्वाखाली, मुंबई एलएसए च्या पथकाने या कार्यशाळेचे यशस्वी आयोजन केले. या कार्यशाळेचे तपशीलवार नियोजन आणि कार्यशाळेशी संबंधित विविध उपक्रमांच्या दक्षतापूर्वक अंमलबजावणीसाठी दूरसंचार विभागातील डीडीजी  अजय कमल यांनी उत्तम मार्गदर्शन केले.
आरोग्य आणि कुटुंब कल्याण मंत्रालय
कोविड -19 बाबत अद्ययावत माहिती
नवी दिल्ली, 21 मार्च 2023
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 220 कोटी 65 लाखांहून अधिक मात्रा  देण्यात आल्या
गेल्या 24 तासात 7,463 लस मात्रा देण्यात आल्या
भारतातील उपचाराधीन रुग्णांची संख्या सध्या 6,559 इतकी आहे
उपचाराधीन रुग्णांचे प्रमाण आतापर्यंतच्या एकूण रुग्ण संख्येच्या 0.01% इतके आहे
रुग्ण बरे होण्याचा दर सध्या 98.79 % इतका आहे
गेल्या 24 तासात 435 रुग्ण बरे झाले असून आतापर्यंत देशातील एकूण बरे झालेल्या रुग्णांची संख्या 4,41,59,617
गेल्या 24 तासात देशभरात 699 नव्या कोरोना रुग्णांची नोंद
देशातील दैनंदिन पॉझिटिव्हिटी दर  इतका आहे
सध्याचा साप्ताहिक पॉझिटिव्हिटी दर  इतका आहे
देशभरात आत्तापर्यंत  92.04 कोटी कोविड तपासण्या घेण्यात आल्या, असून गेल्या 24 तासात 97,866 कोविड तपासण्या घेण्यात आल्या
Jaydevi PS/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 137
रेल्वे मंत्रालय
मुंबई सेंट्रल रेल्वे स्थानकाचा ‘योग्य खाद्य पदार्थ मिळणारे रेल्वे स्थानक’ म्हणून गौरव
(नवी दिल्ली, 3 डिसेंबर 2019
रेल्वे प्रवाशांना आरोग्यपूर्ण आणि योग्य अन्नपदार्थांचा पर्याय निवडण्यासाठी सहाय्य ठरणारी ‘योग्य खाद्य पदार्थ स्थानक मोहीम ’ रेल्वे मंत्रालयाने सुरू केली. एफएसएसएआय द्वारे 2018 मध्ये सुरू करण्यात आलेल्या ‘इट राईट इंडिया’ मोहिमेचा हा एक भाग होता. या मोहिमेअंतर्गत मुंबईत सेंट्रल रेल्वे स्थानक देशातील पहिले ‘इट राईट स्टेशन’ ठरले आहे.
एफएसएसएआय द्वारे 29 नोव्हेंबर 2019 रोजी या रेल्वे स्थानकाला चार तारांकित प्रमाणपत्र प्रदान करण्यात आले.
अन्न सुरक्षा आणि स्वच्छता, आरोग्यदायी पदार्थांची उपलब्धता, अन्नपदार्थ निर्मिती-वाहतूक आणि विक्रीची ठिकाणे, वाया जाणाऱ्या अन्नपदार्थांचे व्यवस्थापन, स्थानिक आणि ऋतूमानानुसार उपलब्ध होणारे खाद्यपदार्थ तसेच अन्न सुरक्षा आणि आरोग्यदायी आहार या गोष्टींची पूर्तता करण्याच्या आधारावर मुंबई सेंट्रलची निवड करण्यात आली आहे.
S.Tupe/J.Patankar/P.Kor
पंतप्रधान कार्यालय
पंतप्रधान नरेंद्र मोदी यांनी आज डेहराडून येथे डेस्टिनेशन उत्तराखंड : इन्व्हेस्टर्स समिट 2018 ला संबोधित केले
पंतप्रधान नरेंद्र मोदी यांनी आज डेहराडून येथे डेस्टिनेशन उत्तराखंड : इन्व्हेस्टर्स समिट 2018 ला संबोधित केले. ते म्हणाले की भारत जलद गतीने बदल करीत आहे. आगामी दशकात भारत हा जागतिक वाढीचा एक प्रमुख इंजिन असल्याचे मानले जात आहे. त्यांनी सांगितले की भारतातील आर्थिक सुधारणांचा वेग आणि प्रमाण अभूतपूर्व आहे. या संदर्भात त्यांनी सांगितले की भारताने उद्योग सुलभतेच्या क्रमवारीत 42 क्रमांकाने सुधारणा केली आहे. करप्रणालीत सुरू झालेल्या सुधारणांविषयी पंतप्रधानांनी भाष्य केले. ते म्हणाले की नादारी आणि दिवाळखोरी कायद्याने व्यवसाय करणे सोपे केले आहे.
स्वातंत्र्यानंतरच्या काळात आतापर्यंत जीएसटीची अंमलबजावणी सर्वात मोठी कर सुधारणा आहे, असे पंतप्रधान म्हणाले. यामुळे देशाला एकल बाजारपेठेत रूपांतरित केले आहे आणि कर आधार वाढविण्यात मदत झाली आहे.
पंतप्रधान म्हणाले की पायाभूत सुविधा क्षेत्र वेगाने प्रगती करीत आहे. त्यांनी रस्ते बांधकाम, रेल्वे लाइन बांधकाम, नवीन मेट्रो प्रणाली, हाय स्पीड रेल्वे प्रकल्प आणि समर्पित मालवाहक कॉरिडॉर बद्दलही सांगितले. हवाई क्षेत्रात केलेल्या प्रगतीचा आणि लोकांसाठी गृहनिर्माण, ऊर्जा, स्वच्छ इंधन, आरोग्य आणि बँकिंग सेवा क्षेत्रातील प्रगतीचादेखील पंतप्रधानांनी उल्लेख केला. अलीकडेच सुरू केलेल्या आयुषमान भारत योजनेमुळे श्रेणी - 2 आणि श्रेणी - 3 शहरांमध्ये वैद्यकीय क्षेत्रातील सुविधांच्या विकासाला प्रोत्साहन मिळेल.
पंतप्रधानांनी सांगितले की, नवीन भारत हे गुंतवणूकीसाठी एक उत्तम ठिकाण आहे आणि "गंतव्य उत्तराखंड" त्याचे प्रतिनिधित्व करतो. राज्यातील गुंतवणूकदारांच्या सुलभतेसाठी केलेल्या उपाययोजनांबद्दल त्यांनी चर्चा केली. सर्व ऋतूंसाठी अनुकूल चार-धाम रस्ते प्रकल्प आणि ऋषिकेश-कर्णप्रयाग रेल्वे लाइन प्रकल्पासह राज्यात दळणवळण सुधारण्यासाठी पुढाकार घेण्यात आलेल्या प्रगतीविषयी देखील सांगितले. राज्याच्या पर्यटन क्षेत्रातील प्रचंड क्षमतेविषयी पंतप्रधानांनी उल्लेख केला.
अन्न प्रक्रिया आणि नवीकरणीय ऊर्जा क्षेत्रामध्ये घेतलेल्या पुढाकाराबद्दल पंतप्रधानांनी भाष्य केले. "मेक इन इंडिया" या उपक्रमाच्या प्रगतीचाही पंतप्रधानांनी उल्लेख केला.
माहिती आणि प्रसारण मंत्रालय
चित्रपट म्हणजे स्थळकाळाचे कॅमेऱ्याने बंदिस्त केलेले तुकडे असावेत यावर माझा विश्वास आहे : “गोदावरी” चित्रपटाचे दिग्दर्शक निखील महाजन यांचे इफ्फी 52 मध्ये प्रतिपादन
आमचा चित्रपट म्हणजे चित्रपट निर्माता निशिकांत कामत यांना वाहिलेली श्रद्धांजली आहे
पणजी, 23 नोव्हेंबर 2021
“जर एखाद्याने 2070 मध्ये गोदावरी चित्रपट पाहिला तर त्याला गोदावरी नदी 2020 साली कशी होती याची कल्पना यायला हवी असे मला वाटते. त्या अर्थी चित्रपट म्हणजे स्थळकाळाचे कॅमेऱ्याने बंदिस्त केलेले तुकडे असावेत यावर माझा विश्वास आहे,” असे मत गोदावरी या मराठी चित्रपटाचे दिग्दर्शक निखील महाजन यांनी गोव्यात पणजी येथे सुरू असलेल्या 52 व्या इफ्फी अर्थात भारतीय आंतरराष्ट्रीय चित्रपट महोत्सवामध्ये बोलताना व्यक्त केले.
“आमचा हा चित्रपट म्हणजे आमच्या काळातील सर्वात प्रतिभावान चित्रपट निर्मात्यांमध्ये गणना होणाऱ्या निशिकांत कामत यांना वाहिलेली श्रद्धांजली आहे. कामत आमचे जवळचे सुहृद होते. मी आणि जितेंद्र जोशी , आम्ही त्याच दिवशी ठरवले की आम्ही या विषयावर चित्रपट तयार करत आहोत. पुणे 52 आणि बाजी नंतरचा हा माझा तिसरा चित्रपट आहे.” असे महाजन यांनी पुढे सांगितले.
चित्रपटातील प्रमुख पात्राला त्याच्या येऊ घातलेल्या मृत्यूची जाणीव होतानाच्या पार्श्वभूमीवर हा चित्रपट सुरु होतो. गोदावरी हा चित्रपट या पात्राचा त्याच्या कुटुंबाचे भविष्य निश्चिंत करण्यासाठी आणि परंपरा जपण्यासाठी केलेल्या प्रयत्नांच्या प्रवासाचे वर्णन करतो.
“नद्या या जीवनवाहिन्या असतात, त्या संस्कृतीच्या निर्मात्या आहेत आणि गोदावरी ही देखील अशीच एक नदी आहे. ती अतिशय पवित्र आणि महत्त्वाची नदी असून या नदीशी काही जादुई गोष्टी जोडलेल्या आहेत असा लोकांचा विश्वास आहे. मला पहिल्यांदाच या चित्रपटात गोदावरी नदी जवळून पाहण्याची संधी मिळाली. संपूर्णपणे नवे शहर पाहणे आणि चित्रपटासाठी त्याचे चित्रण करणे हा अत्यंत विलक्षण अनुभव होता,” असे महाजन यांनी सांगितले.
चित्रपटाविषयी थोडेसे
गोदावरी या निखील महाजन यांच्या चित्रपटातील कथा महाराष्ट्रातील गोदावरी नदीकाठच्या आजच्या नाशिक शहरात घडते. हा चित्रपट चिडखोर जमीनमालक आणि त्याचे कुटुंबीय यांच्यावर बेतलेला आहे. हे सर्वजण एका ज्ञात आणि एका अज्ञात अशा दोन मृत्यूंमुळे निर्माण झालेल्या परिस्थितीशी कसे जुळवून घेतात याचे चित्रण बघायला मिळते. या चित्रपटात अभिनेता जितेंद्र जोशी प्रमुख भूमिका साकारत आहे.
या दोन मृत्युंमुळे गोदावरी नदीशी नाते निर्माण होऊन त्या जमीनमालकाचा अध्यात्मिक प्रवास सुरु होतो. ‘गोदावरी’ हा चित्रपट म्हणजे जीवन आणि मृत्यू यांच्या सखोल तात्विक शोधाचा प्रवास आहे.
दिग्दर्शकाविषयी थोडेसे
निखील महाजन हे दिग्दर्शक आणि लेखक आहेत. गोदावरी , पुणे-52  आणि बेताल  हे त्यांचे गाजलेले चित्रपट आहेत.Jaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 326
वाणिज्य आणि उदयोग मंत्रालय
निर्यात पतहमी महामंडळ लिमिटेडला इनिशियल पब्लिक ऑफरच्या माध्यमातून शेअरबाजारात सूचिबद्ध करण्यास केंद्रीय मंत्रिमंडळाची मंजुरी
नवी दिल्ली, 29 सप्टेंबर 2021
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या आर्थिक व्यवहार विषयक समितीच्या बैठकीत, मेसर्स निर्यात पतहमी महामंडळ लिमिटेड-  या बिगर-सूचिबद्ध केंद्रीय सार्वजनिक कंपनीला – इनिशियल पब्लिक ऑफरच्या माध्यमातून शेअर बाजारात सूचिबद्ध करण्याच्या प्रस्तावाला मंजुरी देण्यात आली. शेअर बाजार नियामक संस्था सेबी  नियमन 2018 नुसार ही प्रक्रिया केली जाईल.
इसीजीसी लिमिटेड, ही संपूर्णपणे केंद्र सरकारच्या मालकीची संस्था असून, पत जोखीम विमा देऊन, निर्यातदार कंपन्यांमध्ये स्पर्धात्मकता वाढवण्याच्या हेतूने तिची स्थापना करण्यात आली आहे. या कंपनीची सध्या असलेली 2.03 लाख कोटी रुपयांची देणी वर्ष 2025-26 पर्यंत, 1.00 लाख कोटी रुपयांपर्यंत कमी करण्याचा कंपनीचा प्रयत्न आहे.
एसीजीसी लिमिटेडची शेअरबाजारात नोंदणी करण्याच्या प्रस्तावाला मंजुरी मिळाल्यामुळे, या कंपनीचे मूल्य त्याच्या क्षमतेवर पोहोचेल. या कंपनीच्या समभागांची खरेदी झाल्यावर त्यावर ‘जनतेची मालकी’ वाढेल आणि त्यानंतर, पारदर्शकता आणि अधिक उत्तरदायित्वाच्या भावनेतून कॉर्पोरेट स्वरूपाचे प्रशासन येण्यास प्रोत्साहन मिळेल.
सूचिबद्ध झाल्यामुळे ईसीजीसी ला आयपीओच्या माध्यमातून बाजारातून नवे भांडवल उभारणे शक्य होईल. यातून या कंपनीला आणखी पतहमी देता येईल.
सामाजिक क्षेत्रातल्या योजनांना प्रोत्साहन देण्यासाठी निर्गुंतवणूकीतून आलेल्या निधीचा वापर केला जाईल.M.Chopade/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 127